ওয়াশিংটন, ২২ জানুয়ারি- তুষারপাত এবং প্রবল ঝড়ের আশঙ্কায় মার্কিন যুক্তরাষ্ট্রের রাজধানী ওয়াশিংটন ডিসিসহ পাঁচটি অঙ্গরাজ্যে জরুরি অবস্থা জারি করা হয়েছে। ৩০ ইঞ্চি পরিমান বরফ এবং তীব্র বাতাসের কারণে দেশটির এক তৃতীয়াংশ ক্ষতির মুখে পরতে পারে বলে আশঙ্কা করছে কর্তৃপক্ষ। আর এ কারণে জরুরি অবস্থা জারি করা হয়েছে। নাসার এক স্যাটেলাইট ছবিতে দেখা গেছে যুক্তরাষ্ট্রের পূর্ব উপকূলে ধেয়ে আসছে প্রবল তুষার ঝড়।